2017. gada 28. novembrī Noteikumi Nr. 700

Rīgā (prot. Nr. 59 24. §)

**Grozījumi Ministru kabineta 2008. gada 21. jūlija noteikumos Nr. 575 "Bakteriālās iedegas apkarošanas un izplatības ierobežošanas kārtība"**

Izdoti saskaņā ar

Augu aizsardzības likuma

5. panta 13. punktu

Izdarīt Ministru kabineta 2008. gada 21. jūlija noteikumos Nr. 575 "Bakteriālās iedegas apkarošanas un izplatības ierobežošanas kārtība" (Latvijas Vēstnesis, 2008, 122. nr.; 2010, 41. nr.) šādus grozījumus:

1. Papildināt noteikumus ar 11.10.1apakšpunktu šādā redakcijā:

"11.10.1 komercdārzā vai ražojošā dārzā sadedzinot iznīcina visus organisma saimniekaugus platībā, no kuras ņemts paraugs organisma latentās formas noteikšanaisaskaņā ar šo noteikumu 13.3punktu, ja paraugā konstatēts organisms;".

2. Papildināt noteikumus ar 13.1, 13.2 un 13.3 punktu šādā redakcijā:

"13.1 Ja dienests, veicot pārbaudi organisma perēklī komercdārzā vai ražojošā dārzā, kādā no nākamajiem diviem gadiem pēc lēmuma pieņemšanas par fitosanitāro pasākumu piemērošanu konstatē organismu, tas personai nosaka šādus uzdevumus:

13.11. sagatavot un divu nedēļu laikā iesniegt dienestā rīcības plānu organisma apkarošanai. Rīcības plānā iekļauj informāciju par:

13.11.1. regulāriem vizuāliem novērojumiem no 15. maija līdz 15. septem­brim organisma saimniekaugu stādījumos visā perēkļateritorijā. Vizuālos novērojumus veic vismaz vienu reizi divās nedēļās;

13.11.2. īstenojamiem stādījumu kopšanas darbiem, norādot konkrētā darba veikšanas datumu, un stādījumu kopšanā izmantojamo darbarīku dezinfekciju, norādot konkrētu dezinfekcijas līdzekli un dezinfekcijas paņēmienu;

13.11.3. plānoto stādīšanai paredzēto organisma saimniekaugu iegādi, norādot to iegādes vietu un stādīšanas vietas shēmu;

13.11.4. atbildīgajām personām par šo noteikumu 13.11.1., 13.11.2. un 13.11.3. apakšpunktā minēto darbu īstenošanu;

## 13.12. norādīt novērojumu žurnālā šo noteikumu 13.11.1., 13.11.2. un 13.11.3. apakšpunktā minēto darbu izpildi;

13.13. līdz fitosanitāro pasākumu atcelšanai katra kalendāra gada sākumā līdz 1. aprīlim atjaunināt šo noteikumu 13.11. apakšpunktā minēto informāciju.

13.2 Dienests piecu darbdienu laikā pēc šo noteikumu 13.1punktā minētā rīcības plāna iesniegšanas izvērtē tā atbilstību šo noteikumu 13.11. apakšpunktā minētajām prasībām. Ja prasības nav izpildītas, dienests nosaka piecu darbdienu termiņu neatbilstību novēršanai. Ja noteiktajā termiņā neatbilstības netiek novērstas, iestājas normatīvajos aktos paredzētā atbildība.

13.3 Šo noteikumu 13.1punktā minētajā gadījumā dienests vismaz vienu reizi veģetācijas periodā ņem paraugus no iespējami inficētajiem saimniekaugiem organisma perēklī un nosūta tos laboratoriskajām analīzēm."

3. Papildināt pielikumu ar 1.3. apakšpunktu šādā redakcijā:

## "1.3. šo noteikumu 13.3punktā minētajā gadījumā bez organisma vizuālajām pazīmēm latentās formas noteikšanai."

4. Papildināt pielikumu ar 4. punktu šādā redakcijā:

"4. No iespējami inficētajiem saimniekaugiem organisma perēklī (komercdārzā vai ražojošā dārzā) bez organisma vizuālajām pazīmēm latentās formas noteikšanai ņem vienu paraugu no vienas ģints saimniekaugiem katros 0,5 hektāros. Paraugs sastāv no 10–20 centimetru gariem 100 atlapotiem zariem."

Ministru prezidenta vietā –

Ministru prezidenta biedrs,

ekonomikas ministrs Arvils Ašeradens

Zemkopības ministra vietā –

vides aizsardzības un

reģionālās attīstības ministrs Kaspars Gerhards